На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Нишког симфонијског оркестра ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ** **САГЛАСНОСТ** на Измене и допуне Програма рада Нишког симфонијског оркестра за 2022. годину, број XV-466-3, које је донео Управни одбор ове установе, на седници одржаној 18.05.2022.године.

 II Измене и допуне Програма рада Нишког симфонијског оркестра за 2022.годину биће реализоване у складу са Финансијским планом ове установе за 2022.годину.

 III Решење доставити: Нишком симфонијском оркестру, Градској управи за друштвене делатности и Градској управи за финансије.

Број:

У Нишу,

 **СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

Управни одбор Нишког симфонијског оркестра, на седници одржаној 18.05.2022. године, донео је Измене и допуне Програма рада Нишког симфонијског оркестра за 2022. годину, број XV-466-3, и доставио их Градској управи за друштвене делатности на даљу надлежност.

Предложене измене и допуне Програма рада Нишког симфонијског оркестра за 2022. годину односе се на измену термина одржавања, замену диригента и измену и допуну програма другог премијерног концерта планираног за април 2022. године, као и на замену диригента премијерног концерта у јуну 2022. године.

Такође, извођењем опере „Кармен“, која је на репертоару Нишког симфонијског оркестра у јуну и октобру 2022. године, уместо Милене Ињац, дириговаће Дијана Цветковић.

У осталим деловима Програм рада Нишког симфонијског оркестра за 2022.годину остаје непромењен.

За реализацију предложеног акта није потребно ангажовање додатних финансијских средстава из буџета Града Ниша.

Имајући у виду да су Измене и допуне Програма рада Нишког симфонијског оркестра за 2022. годину сачињене у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Измене и допуне Програма рада Нишког симфонијског оркестра за 2022. годину, као у диспозитиву.

вршилац дужности начелника

 Градске управе за друштвене делатности

 Павлина Михајленко